Na osnovu Odluke Vlade Bosansko-podrinjskog kantona Goražde broj:03-14-688/13 od 19.04.2013 godine o davanju saglasnosti na „Program novčanih podsticaja u poljoprivredi za 2013 godinu“, Ministarstvo za privredu Bosansko-podrinjskog kantona Goražde, objavljuje:

**J A V N I P O Z I V**

*za prijavu korisnika „Sjetva pšenice jesen 2013 godine“ po Programu novčanih podsticaja u poljoprivredi za 2013 godinu*

**I** ***Predmet i svrha javnog poziva***

Predmet Javnog poziva je sjetva pšenice jesen 2013 godine, na neobrađenim poljoprivrednim površinama.

Svrha Javnog poziva je povaćenje obradivih poljoprivrednih površina i stvaranje uslova za bolju egzistenciju poljoprivrednih proizvođača.

***II Ciljne grupe***

Na Javni poziv se mogu prijaviti korisnici koji posjeduju neobrađeno poljoprivredno zemljište površine od 0,2 ha do 1 ha, na području Bosansko-podrinjskog kantona Goražde.

***III Opšti i posebni ciljevi programa***

Opšti cilj programa je povećanje obima poljoprivredne proizvodnje, a posebni cilj unaprijeđenje i razvoj poljoprivredne proizvodnje.

***IV Uslovi finansiranja***

Korisnici su obavezni da osiguraju vlastito učešće u finansiranju sjetve pšenice jesen 2013 godine ( stajsko đubrivo i žetvu) te suobavezni da tu parcelu nastave obrađivati najmanje 3 (tri) godine nakon sjetve i izvrše povrat pšenice nakon žetve u iznosu 20% od procjenjenog roda **.**

Ostali dio finansijskih sredstava (oranje, frezanje, nabavka sjemena pšenice i đubriva za prihranu), obezbjediće Ministarstvo za privredu Bosansko-podrinjskog kantona Goražde.

***V Pravo učešća***

Uslovi za učestovanje u Javnom pozivu su:

* da su upisani u Registar poljoprivrednih gazdinstava i klijenata
* da posjeduju neobrađeno poljoprivredno zemljište na području Bosansko-podrinjskog kantona Goražde
* korisnici koji nisu izmirili obaveze po Ugovoru sjetva pšenice jesen 2011 godine, nemaju pravo učešća na ovom Javnom pozivu.

***VI Kriteriji***

Prednost pri odabiru korisnika imaju slijedeći aplikanti, koji:

* su registrovani kao poljoprivredni obrtnici
* imaju veći broj članova domaćinstva
* imaju bolju uslovnost parcale za mehanizovanu pripremu zemljišta i žetvu
* prijave veću površinu parcele za sjetvu

***VII Odabir korisnika za sjetvu pšenice***

Odabir korisnika za sjetvu pšenice jesen 2013 godine izvršiće Komisija imenovana od strane Ministra za privredu Bosansko-podrinjskog kantona Goražde u skladu sa utvrđenim kriterijima.

***VIII Prijava korisnika***

Korisnici po ovom Javnom pozivu mogu se prijaviti u kancelarijama br. 14 i 15 u Ministarstvu za privredu Bosansko-podrinjskog kantona Goražde-sektor za poljoprivredu, ul M. Tita br. 13

Uz zahtjev korisnik je dužan dostaviti slijedeću dokumentaciju:

* posjedovni list ili ugovor o zakupu zemljišta ( na period od najmanje 3 godine)
* potvrdu da je upisan u Registar poljoprivrednih gazdinstava i klijenata

Rok za prijavu korisnika za sjetvu pšenice jesen 2013 godine je 10 dana od dana objavljivanja Javnog poziva na oglasnoj ploči Bosansko-podrinjskog kantona Goražde i sredstvima javnog informisanja.

Sve dodatne informacije vezane za Javni poziv mogu se dobiti radnim danom na telefon broj 038/227-857 i 224-028.

Broj:04-14-652-7/13

Goražde, 16.05.2013. godine

 **M I N I S T A R**

 **Demir Imamović, *dipl.oec***